Dêrsim de serebûtê xokiştişî, îstîsmarê cînsîyî û vînbîyayîşî zêdîyenê, tewr peyêne zî mudirê marketê Şokî Yaşar Koçî xebatkara cinîye û aktîvîsta Cinîya Newe ya Demokrate D. tacîz kerde.
Dima ke no serebût eşkera bi rêxistinanê cinîyan seba boykotê marketanê ŞOKî veng da. Nêrazîbîyayîşan ra dima Cinîya Newe ya Demokrate (DYK) hesabê xo yê twitterî de da zanayene ke mudiro tacîzker karî ra ame vetene.
DYKyî pare kerd ke xebatkara cinîye D.ya ke maruzê tacîzê Yaşar Koçî bîya û avûkatê/a ci rê pê telefonî ame vatene ke Yaşar Koç karî ra ame vetene. DYKyî îfade kerd ke bire hema bi nuştekî nêameye teblîxkerdene.
